Zmluva č. 12/2014/FPP - SP
o poskytovaní finančného príspevku na prevádzku poskytovanej sociálnej služby
(ďalej len „zmluva“)

uzatvorená v zmysle § 81 písm. d) a písm. h) bodu 1 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a Všeobecne záväzného nariadenia Bratislavského samosprávneho kraja č. 32/2009 zo dňa 17.06.2009 o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona  
č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja, v znení VZN BSK č. 36/2010 zo dňa 23.07.2010, v znení VZN BSK č. 45/2011 zo dňa 09.12.2011.
Článok I.
Zmluvné strany

1.	Poskytovateľ:                 	   Bratislavský samosprávny kraj 
     Sídlo:                      	   Sabinovská 16, 820 05 Bratislava
     V zastúpení:                         Ing. Pavlom Frešom - predsedom
     Bankové spojenie:           	   
     Číslo účtu v tvare IBAN:     
     IČO:                                	   36063606

                                           (ďalej len „poskytovateľ“ alebo „BSK“)
                                                
2.	Príjemca:               Domov pre každého - občianske združenie na podporu a hmotné 
                                              zaopatrenie ľudí bez domova v SR   
                                                  občianske združenie registrované Ministerstvom vnútra SR 
                                                  dňa 20.02.1997 pod č. VVS/1-900/90-12385
     Sídlo:                                    Stará Vajnorská 92, 831 04 Bratislava
     V zastúpení: 		    Adriánom Gschwengom - štatutárom
                                                   Ing. Bc. Vladimírom Jonášom - štatutárom
     Bankové spojenie:                
     Číslo účtu v tvare IBAN:                             
     IČO:                                       31781373

(ďalej len „príjemca“):

uzatvárajú  túto zmluvu

Článok II.
Predmet zmluvy

1.	Predmetom zmluvy je poskytovanie finančného príspevku na prevádzku poskytovanej sociálnej služby (ďalej len „FPP“) z rozpočtu BSK príjemcovi, v zmysle § 71 a § 81 písm. l) zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len ,,zákon o sociálnych službách“).

Článok III.
Druh a forma poskytovanej sociálnej služby

1.	Príjemca poskytuje sociálnu službu:

a)	v nocľahárni pobytovou formou, s kapacitou 40 miest,
b)	v útulku s pobytom na určitý čas, s kapacitou 140 miest,
c)	v stredisku osobnej hygieny ambulantnou formou, s kapacitou 40 miest

v zmysle platnej registrácie vedenej podľa § 62  a nasl. zákona o sociálnych službách v Registri poskytovateľov sociálnych služieb na Úrade Bratislavského samosprávneho kraja.

Článok IV.
Miesto poskytovania sociálnej služby

1.	Príjemca poskytuje sociálnu službu:

a)	uvedenú v Čl. III. ods. 1 písm. a) v Domove pre každého - občianske združenie na podporu a hmotné zaopatrenie ľudí bez domova v SR, Ivánska cesta 32, 821 07 Bratislava, 
b)	uvedenú v Čl. III. ods. 1 písm. b) v Domove pre každého - občianske združenie na podporu a hmotné zaopatrenie ľudí bez domova v SR, Hradská 2/C a 2/D, 821 07 Bratislava,
c)	uvedenú v Čl. III. ods. 1 písm. c) v Domove pre každého - občianske združenie na podporu a hmotné zaopatrenie ľudí bez domova v SR, Hradská 2/C a 2/D, 821 07 Bratislava.

Článok V.
Výška a účel použitia FPP

1.	Výška finančného príspevku:

Poskytovateľ poskytne príjemcovi FPP v zmysle § 77 a nasl. zákona o sociálnych službách vo výške:

98 414,40 €
(deväťdesiatosemtisícštyristoštrnásť eur a štyridsať centov)

na kapacitu 140 miest v útulku s pobytom na určitý čas uvedenom v Čl. IV. ods. 1 písm. b) tejto zmluvy, pri garantovaní  priemernej mesačnej úhrady za sociálnu službu vo výške 50,00 €/miesto.

2.	Príjemca použije poskytnutý FPP len na úhradu prevádzkových výdavkov/nákladov vzniknutých v súvislosti s poskytovaním sociálnej služby, ktorými sú:

a)	Hrubá mesačná mzda alebo hrubý mesačný plat zamestnanca, ktorý pre príjemcu vykonáva prácu na základe pracovnej zmluvy, sa stanovuje v maximálnej výške 664 €. Táto suma môže zahŕňať základnú mzdu alebo plat, prácu nadčas, náhrady mzdy alebo platu, príplatky a mzdové zvýhodnenia, odmeny a náhradu príjmu pri dočasnej pracovnej neschopnosti počas prvých 10 dní pracovnej neschopnosti. Uvedená suma je podmienená plným pracovným úväzkom zamestnanca (§ 85 ods. 5 Zákonníka práce). V prípade kratšieho pracovného úväzku sa suma príspevku na hrubú mzdu alebo hrubý plat pomerne zníži. Z poskytnutého FPP nie je možné vyplatiť odstupné, odchodné a náhradu mzdy alebo platu za nevyčerpanú dovolenku.

b)	Hrubá mesačná odmena z dohôd o prácach vykonávaných mimo pracovného pomeru podľa § 223 až § 228a Zákonníka práce, pri uplatnení maximálnej výšky sadzby 4 € /hod.

c)	Poistné na verejné zdravotné poistenie, poistné na sociálne poistenie a povinné príspevky na starobné dôchodkové sporenie platené zamestnávateľom z miezd alebo platov v zákonom stanovenom rozsahu, najviac zo sumy prináležiacej k hrubej mzde alebo platu, podľa Čl. V., ods. 2, písm. a) tejto zmluvy. 

d)	Poistné na verejné zdravotné poistenie, poistné na sociálne poistenie a povinné príspevky na starobné dôchodkové sporenie platené zamestnávateľom z dohôd o prácach vykonávaných mimo pracovného pomeru v zákonom stanovenom rozsahu, najviac zo sumy prináležiacej k odmene podľa Čl. V., ods. 2, písm. b) tejto zmluvy. 

e)	Nájomné za prenájom nehnuteľností, okrem nájomného za prenájom parkovacích boxov a parkovísk, najviac vo výške obvyklého nájomného, za aké sa v tom čase a na tom mieste prenechávajú do nájmu na dohodnutý účel nehnuteľnosti toho istého druhu alebo porovnateľné nehnuteľnosti.

f)	Tuzemské cestovné náhrady, výdavky súvisiace s pracovnými cestami zamestnancov v pracovnom pomere alebo v obdobnom pracovnom vzťahu a náhrady poskytované podľa § 4 ods. 1 písm. a), b), c) zákona č. 283/2002 Z.z. o cestovných náhradách v znení neskorších predpisov (ďalej len „zákon o cestovných náhradách“). Náhrady za spotrebované pohonné látky je možné uplatniť z poskytnutého FPP v sume zodpovedajúcej cene cestovného lístka II. triedy pravidelnej verejnej dopravy v zmysle § 7 ods. 10 zákona o cestovných náhradách. V prípade použitia hromadnej dopravy je potrebné k zúčtovaniu cestovného príkazu doložiť cestovný lístok. K zúčtovaniu cestovného príkazu je potrebné priložiť správu zo služobnej cesty s uvedením mena zamestnanca, ktorý sa pracovnej cesty zúčastnil, dátumu, miesta konania, dôvodu a účelu pracovnej cesty vrátane pozvánky alebo inej podpornej dokumentácie. 

g)	Energie, voda a komunikácie, z toho poštové služby, telekomunikačné služby a internetové služby v maximálnej výške 100 € mesačne. Nedoplatky fakturované v príslušnom rozpočtovom roku môžu byť akceptované, ak sa týkajú predchádzajúceho rozpočtového roka, avšak len v tom prípade, ak BSK poskytoval FPP príjemcovi v roku, ktorého sa nedoplatky týkajú. Náklady na telekomunikačné služby a internetové služby sa akceptujú, ak je zmluva s operátorom uzatvorená na príjemcu.

h)	Spotrebný materiál je stanovený v maximálnej výške 5 % z FPP, je možné hradiť len kancelársky materiál, tonery, inováciu softwaru, čistiace, dezinfekčné a hygienické potreby, odborné publikácie a literatúru súvisiacu s činnosťou príjemcu. 

i)	Rutinná a štandardná údržba je stanovená v maximálnej výške 3 % z FPP, súvisiaca s udržiavaním a opravami hmotného a nehmotného majetku, s výnimkou opráv a údržby dopravných prostriedkov, na ktoré FPP nie je možné použiť. Z FPP je možné hradiť:
- materiál potrebný na údržbu, vrátane plnenia požiadaviek na vnútorné prostredie budov.
Nevyhnutnosť rutinnej a štandardnej údržby je potrebné zdôvodniť a zdokladovať fotodokumentáciou.

j)	Služby maximálne vo výške 30 % z FPP: kopírovanie, odvoz a likvidácia všetkých druhov odpadov, upratovacie služby, čistenie a pranie osobnej a posteľnej bielizne (týka sa len príjemcu, ktorému poskytovanie týchto činností priamo vyplýva zo zákona o sociálnych službách), kominárske práce, spracovanie účtovníctva a miezd, revízie a kontroly zariadení, deratizácia, dezinfekcia a dezinsekcia zariadenia, školenia, kurzy, semináre a externé supervízie, ktoré sú zamestnanci povinní absolvovať podľa osobitných predpisov, stravovanie zamestnancov, bankové poplatky v maximálnej výške 100 € ročne, správne poplatky - kolky, poplatky príslušným inštitúciám za monitorovanie priestorov príjemcu, v ktorých sa vykonáva sociálna služba, prostredníctvom signalizačných zariadení, príspevok zo sociálneho fondu na realizáciu sociálnej politiky, poskytnutý zamestnancom podľa § 7 ods. 1 písm. a)  zákona  č. 152/1994 Z.z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov.
Dodávka služieb musí byť realizovaná osobami, ktoré majú predmet dodávky registrovaný v príslušnom registri (živnostenský register, obchodný register).  
Príjemca je povinný pri zabezpečovaní služby prihliadať na obvyklú výšku úhrady za danú         službu toho istého alebo porovnateľného druhu, aká sa v tom čase a na tom mieste poskytuje.

3. Príjemca nie je oprávnený z FPP hradiť výdavky/náklady súvisiace s vykonávaním, 
      zabezpečovaním alebo utváraním podmienok na vykonávanie iných činností, ktoré príjemca   
      realizuje podľa § 15 ods. 3 zákona o sociálnych službách.

4. Príjemca je povinný použiť FPP účinne, efektívne a hospodárne. V prípade vzniku preplatkov   
     z úhrad prevádzkových výdavkov/nákladov vzniknutých v súvislosti s poskytovaním sociálnej 
     služby, ak boli splátky uhrádzané z FPP, musia byť v zmysle tejto zmluvy vrátené na účet BSK 
     do 30 dní odo dňa ich pripísania na bankový účet príjemcu. 

5.   FPP nie je možné použiť na kapitálové výdavky, rekonštrukcie a technické zhodnotenie majetku.

6. Príjemca v zmysle § 74 ods. 6 zákona o sociálnych službách nesmie podmieniť uzatvorenie 
      zmluvy o poskytovaní sociálnej služby peňažným alebo nepeňažným plnením.

7.  Príjemca sa zaväzuje použiť FPP len na účel uvedený v Čl. V. ods. 2 tejto zmluvy a dodržiavať:

-	zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov,
-	zákon č. 431/2002 Z.z.  o účtovníctve v znení neskorších  predpisov,
-	zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
-	zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
-	zákon č. 25/2006 Z.z. o verejnom obstarávaní a o zmene a doplnení   niektorých zákonov v znení neskorších predpisov,
-    zákon č. 283/2002 Z.z. o cestovných náhradách v znení neskorších predpisov,
-    zákon č. 311/2001 Z.z. Zákonník práce v znení neskorších predpisov,
-  zákon č. 152/1994 Z.z. o sociálnom fonde a o zmene a doplnení zákona č. 286/1992 Zb.   
     o daniach z príjmov v znení neskorších predpisov,
-	Všeobecne záväzné nariadenie Bratislavského samosprávneho kraja č. 30/2009 o podmienkach zápisu do registra a výmazu z registra poskytovateľov sociálnych služieb v zmysle § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov,
-	Všeobecne záväzné nariadenie Bratislavského samosprávneho kraja č. 32/2009 o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja, v znení neskorších predpisov.

Článok VI.
Spôsob a podmienky poskytovania a vyúčtovania FPP 

1. BSK bude poskytovať FPP príjemcovi preddavkovo štvrťročne. 

2. BSK bude poskytovať FPP príjemcovi na obdobie od 01.07.2014 do 31.12.2014 v prospech účtu príjemcu uvedeného v Čl. I. bode 2 tejto zmluvy.

3. Príjemca je oprávnený použiť FPP len v období od 01.07.2014 do 31.12.2014.

4. Spôsob vyúčtovania poskytnutého FPP:

a) Príjemca  je  povinný  vypracovať  a  predložiť  správu  o  svojej  činnosti  a vyúčtovanie FPP spolu s dokladmi preukazujúcimi účel a spôsob použitia FPP za rok 2014 do 31.01.2015.

b) Vyúčtovanie FPP je príjemca povinný predkladať na tlačivách BSK „Vyúčtovanie finančného príspevku“, „Súhrnná tabuľka k vyúčtovaniu finančného príspevku na prevádzku /FPP/ poskytovanej sociálnej služby, poskytnutého BSK v roku 2014“, „Rozpis výdavkov/nákladov k súhrnnej tabuľke k vyúčtovaniu FPP, poskytnutého BSK v roku 2014“. Pri vypĺňaní  tlačív musia byť dodržiavané finančné kategórie a členenie FPP na jednotlivé položky a podpoložky. 

c) K výdavkom/nákladom, ktoré boli čerpané z FPP, je príjemca povinný priložiť fotokópie všetkých účtovných dokladov, ktoré súvisia s použitím FPP, roztriedené podľa položiek a podpoložiek a následne v časovom slede od ich vzniku, výpisy z bankového účtu, na ktorom sú vedené FPP. V prípade, že výdavok/náklad nie je uhrádzaný len z FPP, ktorý mu bol z BSK poskytnutý, je príjemca povinný rozčleniť výdavok/náklad tak, aby bolo zrejmé, na aký podiel výdavku/nákladu bol FPP použitý. 

d) Príjemca je povinný odviesť výnosy z prostriedkov rozpočtu BSK do 15.01.2015 na účet BSK                  
     č.: vedený v Štátnej pokladnici. 

e) Príjemca je povinný v lehote najneskôr do 31.12.2014 vrátiť na účet BSK 
č.: SK17 vedený v Štátnej pokladnici všetky nevyčerpané finančné prostriedky poskytnuté na základe tejto zmluvy.

f) Príjemca je povinný v lehote najneskôr do 31.12.2014 zaslať na odbor sociálnych vecí Ú BSK sumárne čerpanie poskytnutého FPP na tlačive „Vyúčtovanie finančného príspevku“.

5. Ak príjemca skončí poskytovanie sociálnej služby v priebehu rozpočtového roka, zúčtuje FPP ku dňu skončenia poskytovania sociálnej služby a vráti ich najneskôr do 30 dní odo dňa ukončenia poskytovania sociálnej služby.

    6. Ak príjemca poskytuje sociálnu službu:

a) pobytovou formou  je povinný zúčtovať preddavok a vrátiť pomernú časť FPP, ak v rámci zazmluvnenej kapacity neposkytoval prijímateľovi sociálnu službu v lehote dlhšej ako 30 po sebe nasledujúcich dní z dôvodu neprítomnosti tohto prijímateľa. 

    b) ambulantnou formou  je povinný zúčtovať preddavok a vrátiť FPP, za tie dni, počas ktorých 
     neposkytoval sociálnu službu prijímateľovi z dôvodu jeho neprítomnosti.   

     V prípadoch uvedených v tomto odseku, pod písm. a) a b) je príjemca povinný vrátiť FPP 
     a FPO k poslednému dňu príslušného štvrťroka rozpočtového roka.

7. Príjemca je povinný FPP viesť a hospodáriť s ním na samostatnom účte (podúčte) v peňažnom ústave počas celej doby čerpania FPP. Príjemca predloží poskytovateľovi čestné prehlásenie o zriadení účtu (podúčtu), ktorý bude určený len na účely stanovené touto zmluvou. Príjemca je povinný výdavky/náklady z FPP uhrádzať prednostne bezhotovostným spôsobom, hotovostne uhrádza len drobné nákupy.

8. Príjemca je povinný ku každému zaslaniu finančných prostriedkov na účet BSK doručiť odboru 
   sociálnych vecí Ú BSK a odboru financií Ú BSK písomnú informáciu na tlačive BSK „Avízo“.

9. Príjemca je povinný aj v priebehu rozpočtového roka na požiadanie poskytovateľa preukázať   
   dokladom nie starším ako 30 dní poskytovateľovi, že nemá daňové nedoplatky, nedoplatky na 
   poistnom a na penále na sociálne poistenie, na príspevku na starobné dôchodkové sporenie a na 
   poistnom a na penále na verejné zdravotné poistenie.

10. Príjemca je povinný v zmysle § 95 zákona o sociálnych službách štvrťročne predkladať  
     BSK evidenciu prijímateľov na tlačive BSK „Evidencia prijímateľov sociálnej služby“,   
     najneskôr k piatemu dňu nasledujúceho štvrťroka za predchádzajúci štvrťrok.

11. Tlačivá BSK uvedené v tomto článku sú zverejnené na webovom sídle BSK.

12. Príjemca je v zmysle § 65 ods. 4 zákona o sociálnych službách povinný do ôsmich dní písomne 
     oznámiť BSK všetky zmeny skutočností uvedených v § 63 a 64 zákona o sociálnych službách, 
     odo dňa kedy tieto skutočnosti nastanú.

Článok VII.
Spôsob vykonávania kontroly použitia FPP

1.	Poskytovateľ v zmysle § 81 písm. r), s), a t) a § 100 zákona o sociálnych službách a na základe písomného poverenia predsedu BSK alebo písomného poverenia Útvaru hlavného kontrolóra BSK:

a) kontroluje úroveň poskytovania sociálnej služby,
b) kontroluje hospodárenie s FPP, 
c) ukladá opatrenia na odstránenie zistených nedostatkov a kontroluje ich plnenie.

2.	Príjemca umožní poskytovateľovi vykonávať priebežne kontrolu dodržiavania dohodnutých podmienok tejto zmluvy. Pri kontrole má poskytovateľ právo nahliadnuť do príslušných originálov dokladov príjemcu súvisiacich s čerpaním FPP a vykonávať kontrolu v rozsahu, ktorý je podstatný pre posúdenie plnenia zmluvy a jej záväzkov. Za tým účelom je príjemca povinný predložiť poskytovateľovi všetky požadované doklady preukazujúce hospodárnosť, účelnosť a spôsob použitia FPP.

3.	Príjemca je povinný prijať opatrenia na odstránenie zistených nedostatkov a predložiť ich v určenej lehote poskytovateľovi. Súčasne je príjemca je povinný v určenej lehote predložiť písomnú správu o splnení opatrení prijatých na odstránenie zistených nedostatkov a vyvodiť dôsledky voči zamestnancom zodpovedným za tieto nedostatky.

Článok VIII.
Dôvody zastavenia poskytovania a vrátenia poskytnutého FPP

1.	 Ak príjemca použil FPP v rozpore s touto zmluvou, poskytovateľ zastaví poskytovanie  FPP  a písomne vyzve príjemcu na vrátenie tej časti FPP, ktorú príjemca použil v rozpore s touto zmluvou.

2. Poskytovateľ zastaví poskytovanie  FPP, ak príjemca nesplnil alebo neplní podmienky uvedené v tejto zmluve.
	V prípade, že príjemca poskytol nepravdivé informácie, alebo neposkytol informácie, ktoré majú zásadný vplyv na jednotlivé články tejto zmluvy, príjemca je povinný vrátiť finančný príspevok.

3. Poskytovateľ zastaví poskytovanie FPP a písomne vyzve príjemcu na vrátenie poskytnutých FPP až do výšky ich poskytnutia, v tých prípadoch, ak príjemca:

a)	neumožní vykonávať kontrolu úrovne poskytovaných sociálnych služieb,
b)	neumožní vykonávať kontrolu hospodárenia a účelnosti použitia poskytnutých FPP,
c)	preukázateľne vykonáva sociálne služby s cieľom dosiahnutia zisku.

4. Príjemca je povinný poskytovateľovi vrátiť časť FPP podľa Čl. VIII. ods. 1 a ods. 3 na základe písomnej výzvy v termíne, ktorý určí poskytovateľ na účet BSK č.: SK17 8180 0000 0070 0048 7447 vedený v Štátnej pokladnici a zároveň zašle odboru sociálnych vecí Ú BSK a odboru financií Ú BSK písomnú informáciu na tlačive BSK „Avízo“. 

Článok IX.
Dôvody odstúpenia od zmluvy

1. Poskytovateľ a príjemca môžu odstúpiť od zmluvy v prípade nedodržania podmienok uvedených v tejto zmluve, o čom sú povinní sa písomne informovať. Príjemca je povinný vrátiť poskytovateľovi FPP, ktorý nepoužil ku dňu odstúpenia od zmluvy.

2. Účinky odstúpenia od zmluvy nastávajú dňom doručenia oznámenia o odstúpení druhej zmluvnej strane.
Článok X.
Zabezpečenie preukázateľnosti výdavkov

1. Príjemca je povinný zabezpečiť preukázateľnosť výdavkov v súlade s § 8 a § 10 zákona                č. 431/2002 Z.z. o účtovníctve v znení neskorších predpisov.

Článok XI.
Ostatné ustanovenia

1. Príjemca si zriadi e-mailovú adresu, ktorú písomne oznámi poskytovateľovi najneskôr v deň
     podpísania tejto zmluvy.

2. V prípade zmeny druhu a rozsahu poskytovaných sociálnych služieb, uzatvára sa dodatok k tejto zmluve alebo nová zmluva o poskytovaní finančného príspevku na prevádzku poskytovanej sociálnej služby.

  3. Príjemca na všetkých svojich tlačených a elektronických materiáloch a v mediálnych výstupoch týkajúcich sa sociálnej služby poskytovanej v zmysle tejto zmluvy uvádza informáciu o tom, že sociálna služba je poskytovaná z rozpočtových prostriedkov BSK.

4. Zmluvné vzťahy, ktoré nie sú upravené v tejto zmluve, sa spravujú príslušnými ustanoveniami
     zákona o sociálnych službách a zákona č. 513/1991 Zb. Obchodný zákonník v znení neskorších
     predpisov, ako aj ostatnými všeobecne záväznými právnymi predpismi.

5. Zmluvné strany vyhlasujú, že túto zmluvu uzavreli slobodne a vážne, prečítali si ju, porozumeli
    jej obsahu a nemajú proti jej forme a obsahu žiadne námietky, čo potvrdzujú vlastnoručnými 
    podpismi.

6. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov. 

  7. Táto zmluva je vyhotovená v štyroch rovnopisoch, z ktorých príjemca dostane jeden rovnopis a poskytovateľ dostane tri rovnopisy.

  8. Príjemca berie na vedomie uzatvorenie tejto zmluvy s BSK ako orgánom verejnej správy, ktorý v zmysle základných princípov zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov „čo nie je tajné, je verejné“ a „ prevažujúci verejný záujem nad obchodnými a ekonomickými záujmami osôb“ na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom BSK a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej  prípadných dodatkov, vrátane jej všetkých príloh a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje ...), na internetovej stránke BSK za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.

V Bratislave, dňa _____________________

     –––––––––––––––––––––––––––                                            –––––––––––––––––––––––––
                      za príjemcu                                                                        za poskytovateľa
Adrián Gschweng, Ing. Bc. Vladimír Jonáš                                               Ing. Pavol Frešo
                        štatutár                                                                                    predseda